《庆寿堂》
明代·罗亨信

双亲鹤发在高堂，孝子殷勤奉寿觞。郁郁灵椿含晚翠，青青慈竹傲秋霜。

遗安已信家声远，积善悬知庆泽长。从此哲人膺五福，绵绵瓜瓞自繁昌。

作者简介：（1377—1457）广东东莞人，字用实，号乐素。永乐二年进士。授工科给事中。正统五年以右佥都御史巡抚宣府、大同，擢右副都御史。土木之变时，誓诸将死守宣府，人心始定。也先挟英宗至，不纳。据要冲孤城，外御强敌，内屏京师。景帝即位，进左副都御史，寻致仕归，卒于家。有《觉非集》。